ET Euroopa Liidu Teataja L 241/5

KOMISJONI MÄÄRUS (EÜ) nr 1274/2004,

12. juuli 2004,

millega kehtestatakse üleminekumeetmed maksimaalselt 25 000 tonni nisu ja 10 000 tonni maisi müümiseks Slovakkia riiklikest julgeolekuvarudest

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiget,

ning arvestades järgmist:

(1) Komisjoni 10. novembri 2003. aasta määruse (EÜ) nr 1972/2003 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta (1) artikli 6 kohaselt on Slovaki ametiasutused komisjonile teatanud, et nad kavatsevad müüa riiklikest julgeolekuvarudest rotatsiooni korras maksimaalselt 25 000 tonni nisu ja 10 000 tonni maisi.

(2) Nii suure nisu- ja maisikoguse müük võib ühenduse teraviljaturgu häirida. Seepärast tuleb võtta üleminekumeetmeid müügitingimuste sätestamiseks sarnaselt komisjoni 28. juuli 1993. aasta määruses (EMÜ) nr 2131/93, millega sätestatakse sekkumisametite valduses oleva teravilja müügi kord ja tingimused, (2) ettenähtud tingimustele, et tagada ettevõtjate võrdne kohtlemine ja turu tingimustest kinnipidamine.

(3) Kuna igasugune varude taastamine võiks samuti ühenduse turgu häirida, tuleks kehtestada kord, mis võimaldaks ühendusel varude taastamise korraldamist heaks kiita.

(4) Käesolevas määruses ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevas määruses sätestatakse üleminekueeskirjad maksimaalselt 25 000 tonni nisu ja 10 000 tonni maisi müümiseks Slovaki ametiasutuste poolt säilitatavatest riiklikest julgeolekuvarudest 1. mail 2004 ja võimalikuks edasiseks varude taastamiseks.

Artikkel 2

Slovakkia julgeolekuvarude haldamise eest vastutav asutus, mille andmed on esitatud käesoleva määruse lisas, müüb artiklis 1 viidatud koguse ühenduse turul alalise pakkumiskutse avaldamise teel kuni 31. augustini 2004.

Müük pakkumise teel käesoleva määruse tähenduses on müük pakkumiskutse avaldamise teel, kusjuures leping sõlmitakse parima pakkumise teinud isikuga, järgides käesoleva määruse nõudeid.

Artikkel 3

Artikli 2 esimeses lõigus viidatud asutus avaldab pakkumiskutse vähemalt kolm päeva enne esimese pakkumiste esitamise tähtaja lõppu.

Kutses märgitakse:

a) iga osalise pakkumismenetluse tähtaeg ja aadress pakkumiste esitamiseks;

b) minimaalsed kogused, millele pakkumisi võib teha;

c) missugused tagatised tuleb esitada ja nende vabastamise tingimused;

d) partiide põhilised füüsikalised ja tehnilised omadused;

e) ladustamiskohad ning ladustaja nimi ja aadress;

f) maksetingimused.

Esimese osalise pakkumismenetluse pakkumiste esitamise tähtaeg on viies tööpäev pärast käesoleva määruse avaldamist Euroopa Ühenduste Teatajas.

Artikkel 4

Edukates pakkumistes peab olema esitatud hind, mis on vähemalt võrdne ladustamiskoha turul või selle puudumisel lähimal turul registreeritud samaväärse kvaliteediga ja tüüpilise koguse hinnaga, võttes arvesse veokulusid. See ei või olla vähem kui 108,76 eurot tonni kohta.

Artikkel 5

Artikli 2 esimeses lõigus viidatud asutus peab võtma kõik vajalikud meetmed, et huvitatud pooltel oleks võimalik müügile pandud teravilja kvaliteeti enne pakkumiste esitamist hinnata.

Artikkel 6

Artikli 2 esimeses lõigus viidatud asutus teatab kõigile pakkumise esitajatele kohe pakkumismenetluses osalemise tulemustest. Asutus saadab edukatele pakkujatele tähitud kirjaga või kirjaliku elekterside teel pakkumise vastuvõtmise teated kolme tööpäeva jooksul alates nimetatud teatest.

Artikkel 7

Artikli 2 esimeses lõigus viidatud asutus teatab komisjonile müüdavate partiide koguse ja keskmised hinnad hiljemalt pakkumiste esitamise tähtaja nädalale järgnevaks teisipäevaks.

Artikkel 8

Käesolevas määruses viidatud nisu ja maisi varude uuendamise korralduse peab komisjon alati enne selle rakendamist heaks kiitma, et tagada, et see ei häiriks ühenduse teraviljaturgu.

Artikkel 9

Käesolev määrus jõustub päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. juuli 2004 Komisjoni nimel komisjoni liige Franz FISCHLER

(1) ELT L 293, 11.11.2003, lk 3. Määrust on viimati muudetud määrusega (EÜ) nr 735/2004 (ELT L 114, 21.4.2004, lk 13).

(2) EÜT L 191, 31.7.1993, lk 76. Määrust on viimati muudetud määrusega (EÜ) nr 777/2004 (ELT L 123, 27.4.2004, lk 50).